CELEX: 62021TN0036
Language: da
Date: 2021-01-25 00:00:00
Title: Sag T-36/21: Sag anlagt den 25. januar 2021 — PO mod Kommissionen

29.3.2021   
            
            
               DA
            
            
               Den Europæiske Unions Tidende
            
            
               C 110/32
            
         
      Sag anlagt den 25. januar 2021 — PO mod Kommissionen
      (Sag T-36/21)
      (2021/C 110/36)
      Processprog: fransk
      
         Parter
      
      
         Sagsøger: PO (ved advokaterne L. Levi og A. Blot)
      
         Sagsøgt: Europa-Kommissionen
      
         Sagsøgerens påstande
      
      
                  —
               
               
                  Sagen fremmes til realitetsbehandling og sagsøgeren gives medhold.
               
            Følgelig:
      
                  —
               
               
                  Afgørelsen af 29. april 2020, hvorved sagsøgeren modtog meddelelse om, at sagsøgerens anmodning om fornyet behandling af afgørelsen om ikke at opføre sagsøgerens navn på »reservelisten« for den eksterne udvælgelsesprøve ΕΡSO/ΑD/338/17 var blevet afvist, annulleres.
               
            
                  —
               
               
                  Kommissionens afgørelse af 14. oktober 2020 om afslag på sagsøgerens klage annulleres om fornødent.
               
            
                  —
               
               
                  Kommissionen tilpligtes at erstatte den af sagsøgeren lidte økonomiske og ikke-økonomiske skade.
               
            
                  —
               
               
                  Kommissionen tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren fremsat tre anbringender.
      
                  1.
               
               
                  Første anbringende vedrørende tilsidesættelse af artikel 21 i Den Europæiske Unions charter om grundlæggende rettigheder (herefter »chartret«), tilsidesættelse af artikel 1d i vedtægten for tjenestemænd i Den Europæiske Union (herefter »vedtægten«), tilsidesættelse af artikel 5 i Rådets direktiv 2000/78/EF af 27. november 2000 om generelle rammebestemmelser om ligebehandling med hensyn til beskæftigelse og erhverv (EFT 2000, L 303, s. 16), tilsidesættelse af artikel 2 i De Forenede Nationers konvention, tilsidesættelse af princippet om forbud mod forskelsbehandling og manglende iværksættelse af passende rimelige tilpasninger.
               
            
                  2.
               
               
                  Andet anbringende vedrørende tilsidesættelse af begrundelsespligten.
               
            
                  3.
               
               
                  Tredje anbringende vedrørende tilsidesættelse af omsorgspligten.